Muzzano TI

Muzzano estas komunumo de la komunumaro Agno kaj la distrikto Lugano en Kantono Tiĉino, Svislando. Ĝi havis 730 loĝantojn je la 31-a de decembro 2011.

 Geografio 
Muzzano situas sudokcidente de la distriktĉefurbo Lugano, al kies aglomeraĵo ĝi apartenas, inter Lago de Muzzano kaj la okcidenta brako de Lago de Lugano. La okcidentan komunumlimon formas la rivero Vedeggio. La komunumo konsistas el la vilaĝoj Muzzano kaj Agnuzzo, Piodella kaj Molini, kaj industria zono apud la flughaveno ĉe la orienta bordo de la rivero Vedeggio.Fonto: Reta mapo 1:20000 de Swisstopo

La teritorio de la komunumo etendiĝas sur areo de 1,57 km², de kiuj 17,2% estas kovritaj de arbaro, 18,5% servas por agrikulturo kaj 47,1% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Muzzano limas en nordo al Bioggio, en nordoriento al Lugano, en oriento al Sorengo, en sudo al Collina d'Oro kaj en okcidento al Agno.

 Trafiko 
Tra Muzzano pasas la kantona ĉefvojo de Lugano al Ponte Tresa kaj la svisa aŭtovojo A2, kies alveturejo Lugano-Sudo situas en sudo de la komunumo. Al la publika transportreto la komunumo estas konektita pere de la trama etspura fervojlinio de Lugano al Ponte Tresa. En okcidento de la komunumo parto de la internacia Flughaveno de Lugano situas sur la komunuma teritorio.

 Historio 
La unua dokumenta mencio de Muzzano datiĝas el la jaro 1189 kiel Muciano. Agnuzzo estis la centro de granda servutbieno, kiu en la jaro 819 de la imperiestro Ludoviko la Pia estis donacita al la ekleziaj funkciuloj de Como.Fonto: Bernardino Croci Maspoli: Muzzano en Historia Leksikono de Svislando (2011-05-05)

 Vidu ankaŭ 
 Aliaj signifoj de Muzzano

 Notoj kaj referencoj 


 Eksteraj ligiloj 

 Oficiala retejo de la komunumo Muzzano